Rolf Undsæt Løvland (født 19. april 1955 i Kristiansand) er en norsk musiker og komponist. Han komponerte Norges to første vinnermelodier i Eurovision Song Contest; «La det swinge» i 1985, og «Nocturne» i 1995. Løvland har skrevet flere andre kjente sanger, der «You Raise Me Up» har hatt størst suksess. Løvland mottok juryens hederspris under Spellemannprisen 1985 og bransjeprisen under Spellemannprisen 2007. I 2006 skrev han musikken til filmen "The Mermaid Chair", og sammen med Fionnuala Sherry utgjør han duoen Secret Garden.